CELEX: 52017PC0664
Language: et
Date: 2017-11-15 00:00:00
Title: Soovitus: NÕUKOGU OTSUS millega volitatakse komisjoni alustama läbirääkimisi Šveitsi Konföderatsiooniga, et muuta Euroopa Ühenduse ja Šveitsi Konföderatsiooni vahelist kaupade ja reisijate raudtee- ja maanteeveo kokkulepet, et võimaldada Šveitsi Konföderatsioonil osaleda Euroopa Liidu Raudteeameti tegevuses

EUROOPA KOMISJON
            Brüssel,15.11.2017
            COM(2017) 664 final
            Soovitus:
            NÕUKOGU OTSUS
            millega volitatakse komisjoni alustama läbirääkimisi Šveitsi Konföderatsiooniga, et muuta Euroopa Ühenduse ja Šveitsi Konföderatsiooni vahelist kaupade ja reisijate raudtee- ja maanteeveo kokkulepet, et võimaldada Šveitsi Konföderatsioonil osaleda Euroopa Liidu Raudteeameti tegevuses 
            
               
         
         
            
               SELETUSKIRI
            
            
               1.ETTEPANEKU SISU
            
            
               •Ettepaneku põhjused ja eesmärgid
            
            
               
                  Vastavalt Euroopa Parlamendi ja nõukogu 11. mai 2016. aasta määruse (EL) 2016/796 (mis käsitleb Euroopa Liidu Raudteeametit ja millega tunnistatakse kehtetuks määrus (EÜ) nr 881/2004)
                     1
                   artikli 75 lõikele 1on Euroopa Liidu Raudteeamet (edaspidi „amet“) osalemiseks avatud kolmandatele riikidele, eelkõige riikidele, kes on sõlminud liiduga lepingud, mille kohaselt asjaomased riigid on määrusega (EL) 2016/796 hõlmatud valdkonnas (eelkõige raudteeohutus ja raudtee koostalitlus) vastu võtnud liidus kehtiva õiguse ja kohaldavad seda või sellega võrdväärseid siseriiklikke meetmeid kooskõlas Euroopa Liidu toimimise lepingu artiklis 218 sätestatud menetlusega.
               
               
                  Euroopa Ühenduse ja Šveitsi Konföderatsiooni vahel 21. juunil 1999 kaupade ja reisijate raudtee- ja maanteeveo kohta sõlmitud kokkuleppes (edaspidi „maismaatranspordi kokkulepe“) on sätestatud maismaa-, raudtee- ja kombineeritud vedude koordineeritud poliitika. 
               
               
                  Šveitsi Konföderatsiooniga tehtav koostöö on aastate jooksul tihenenud ja paremaks muutunud. Šveitsi Konföderatsiooni geograafiline asend ja osatähtsus peamise transiidiriigina teevad temast olulise partneri Euroopa ohutu ja koostalitlusvõimelise raudteepiirkonna saavutamisel. 
               
               
                  Ühiskomitee otsusega nr 1/2013
                     2
                   kohustus Šveitsi Konföderatsioon kohaldama liidu raudtee koostalitlusvõime ja raudteeohutuse alase õigustikuga võrdväärseid õigusnorme. Šveitsi Konföderatsioon on sellised õigusnormid vastu võtnud ja neid tulemuslikult kohaldanud. Šveitsi Konföderatsioon osaleb vaatlejana Euroopa Parlamendi ja nõukogu 11. mai 2016. aasta direktiivi (EL) 2016/797 (Euroopa Liidu raudteesüsteemi koostalitluse kohta (uuesti sõnastatud))
                     3
                   alusel loodud koostalitlus- ja ohutuskomitee kohtumistel. Šveitsi eksperdid on osalenud vaatlejana Euroopa Liidu Raudteeameti (edaspidi „amet“) tehnilistel kohtumistel. 
               
               
                  Euroopa Ühenduse ja Šveitsi Konföderatsiooni vahelise praeguse konstruktiivse koostöö tihendamist peetakse vastastikku kasulikuks, sest tänu sellele on võimalik luua ohutu ja koostalitlusvõimeline raudteepiirkond ning tagada, et Šveitsi Konföderatsioon jagab ka edaspidi oma erialateadmisi koostalitlus- ja ohutusküsimustes. 
               
               
                  Seega on põhimõtteliselt asjakohane lubada Šveitsi Konföderatsioonil osaleda ameti tegevuses. Šveitsi Konföderatsioon taotles osalemist 2013. aastal.
               
               
                  Üksikasjalikud eeskirjad Šveitsi Konföderatsiooni osalemise kohta ameti tegevuses tuleks sätestada ameti ja Šveitsi Konföderatsiooni vahel kokku lepitavas korras. Amet allkirjastab kokkulepitava korra pärast komisjonilt ja haldusnõukogult nõusoleku saamist, nagu on täpsustatud määruse (EL) 2016/796 artikli 75 lõikes 2.
               
               
                  Kõnealuse korra kokkuleppimisel peab amet tegutsema kooskõlas asjaomase riigi ja liidu vahel sõlmitud lepingu (nimetatud määruse (EL) 2016/796 artikli 75 lõikes 1) asjakohaste sätetega. Šveitsi Konföderatsiooni puhul on selleks lepinguks maismaatranspordi kokkulepe. 
               
               
                  Praegu aga maismaatranspordi kokkulepe selliseid sätteid ei sisalda. Seetõttu tehakse ettepanek lisada maismaatranspordi kokkuleppe III jakku, mis sisaldab sätteid rahvusvahelise raudteetranspordi kohta, uus artikkel, millega nähakse Šveitsi Konföderatsioonile ette võimalus osaleda ameti tegevuses.
               
            
            
               •Kooskõla poliitikavaldkonnas praegu kehtivate õigusnormidega
            
            
               
                  Käesolev soovitus on täielikult kooskõlas ühise transpordipoliitikaga üldiselt ja eelkõige ühise raudteepoliitikaga. See võimaldab Šveitsi Konföderatsioonil osaleda ameti tegevuses kooskõlas määruse (EL) 2016/796 sätetega. Šveits asub tähtsate raudteekoridoride ääres ning seal on väga arenenud ja konkurentsivõimeline raudteesektor, mis on  tihedalt integreeritud Euroopa raudteepiirkonda.
               
            
            
               •Kooskõla muude liidu tegevuspõhimõtetega
            
            
               
                  Käesolev soovitus on kooskõlas liidu välispoliitikaga. Šveitsi Konföderatsiooni ja liidu suhted põhinevad 1999. aastal sõlmitud kokkulepetel, sealhulgas maismaatranspordi kokkuleppel. Maismaatranspordi kokkuleppe eesmärk on vastastikku liberaliseerida teise kokkuleppeosalise pääsu oma reisijate ja kaupade maantee- ja raudteeveoturule, aga ka panna alus koordineeritud transpordipoliitikale. 
               
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               
                  Õiguslik alus on Euroopa Liidu toimimise lepingu artikkel 218. Sellega nähakse ette liidu ja kolmandate riikide vaheliste lepingute üle peetavate läbirääkimiste ja nende sõlmimise suhtes kohaldatavate menetluste raamistik.
               
            
         
         
            
               •Proportsionaalsus
            
            
               
                  Käesoleva soovitusega tehakse nõukogule ettepanek volitada komisjoni alustama Šveitsi Konföderatsiooniga läbirääkimisi kokkuleppe üle, millega muudetakse 21. juunil 1999 maismaatranspordi kohta sõlmitud kokkulepet. Kuna kõnealuse kokkuleppe põhisätteid saab muuta vaid kahe kokkuleppeosalise vahel sõlmitud uue kahepoolse kokkuleppega, on kavandatud meede proportsionaalne.
               
            
            
               •Vahendi valik
            
            
               
                  Euroopa Liidu toimimise lepingu artikli 218 lõikes 3 on sätestatud, et komisjon esitab ettepaneku nõukogule, kes võtab vastu otsuse, millega antakse luba alustada läbirääkimisi.
               
            
            
               3.MÕJU EELARVELE
            
            
               
                  Käesolev soovitus, millega komisjoni volitatakse alustama läbirääkimisi Šveitsi Konföderatsiooniga, liidu eelarvet eeldatavasti otseselt ei mõjuta. Ameti ja Šveitsi Konföderatsiooni vahel kokku lepitav kord, mida edaspidi kohaldama hakatakse, põhineb määruse (EL) 2016/796 artiklil 75 ja sellega kehtestatakse üksikasjalikud eeskirjad Šveitsi Konföderatsiooni osalemise kohta ameti tegevuses, eelkõige osalemise laad ja ulatus. Kõnealune kokkulepitav kord hõlmab sätteid rahalise panuse ja personali kohta.
               
            
            
               4.MUU TEAVE
            
            
               •Ettepaneku sätete üksikasjalik selgitus
            
            
               
                  Artikliga 1 volitatakse komisjoni pidama Šveitsi Konföderatsiooniga läbirääkimisi maismaatranspordi kokkuleppe muutmise üle, et luua alus Šveitsi Konföderatsiooni edasiseks osalemiseks ameti tegevuses.
               
               
                  Artiklis 2 osutatakse käesoleva soovituse lisas esitatud läbirääkimisjuhistele.
               
            
            
               Soovitus:
            
            
               NÕUKOGU OTSUS
            
            
               millega volitatakse komisjoni alustama läbirääkimisi Šveitsi Konföderatsiooniga, et muuta Euroopa Ühenduse ja Šveitsi Konföderatsiooni vahelist kaupade ja reisijate raudtee- ja maanteeveo kokkulepet, et võimaldada Šveitsi Konföderatsioonil osaleda Euroopa Liidu Raudteeameti tegevuses 
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikli 218 lõikeid 3 ja 4,
            
            
               võttes arvesse Euroopa Komisjoni soovitust
            
            
               ning arvestades järgmist: 
            
            
               (1)Euroopa Ühenduse ja Šveitsi Konföderatsiooni vahel 21. juunil 1999 kaupade ja reisijate raudtee- ja maanteeveo kohta sõlmitud kokkuleppes (edaspidi „maismaatranspordi kokkulepe“) on sätestatud maismaa-, raudtee- ja kombineeritud vedude koordineeritud poliitika. 
            
            
               (2)Šveitsi Konföderatsiooniga tehtav koostöö on aastate jooksul tihenenud ja paremaks muutunud. Šveitsi Konföderatsioon on vastu võtnud liidu raudtee koostalitlusvõime ja raudteeohutuse alase õigustikuga võrdväärsed õigusnormid ja neid tulemuslikult kohaldanud. Šveitsi Konföderatsioon osaleb vaatlejana Euroopa Parlamendi ja nõukogu 11. mai 2016. aasta direktiivi (EL) 2016/797 (Euroopa Liidu raudteesüsteemi koostalitluse kohta (uuesti sõnastatud)) alusel loodud koostalitlus- ja ohutuskomitee kohtumistel. Šveitsi eksperdid on osalenud vaatlejana Euroopa Liidu Raudteeameti (edaspidi „amet“) tehnilistel kohtumistel. Tihedamat koostööd Euroopa Ühenduse ja Šveitsi Konföderatsiooni vahel peetakse vastastikku kasulikuks, sest tänu sellele on võimalik luua ohutu ja koostalitlusvõimeline raudteepiirkond ning tagada, et Šveitsi Konföderatsioon jagab ka edaspidi oma erialateadmisi koostalitlus- ja ohutusküsimustes.
            
            
               (3)Seepärast tuleks alustada Šveitsi Konföderatsiooniga läbirääkimisi sellise kokkuleppe sõlmimiseks, millega muudetakse maismaatranspordi kokkulepet ja mis võimaldab Šveitsi Konföderatsioonil osaleda ameti töös,
            
         
         
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Komisjoni volitatakse pidama liidu nimel läbirääkimisi Šveitsi Konföderatsiooniga sellise kokkuleppe üle, millega muudetakse Euroopa Ühenduse ja Šveitsi Konföderatsiooni vahel 21. juunil 1999 kaupade ja reisijate raudtee- ja maanteeveo kohta sõlmitud kokkulepet, et võimaldada Šveitsi Konföderatsioonil osaleda Euroopa Liidu Raudteeameti tegevuses.
            
            
               Artikkel 2
            
            
               Läbirääkimisjuhised on esitatud lisas.
            
            
               Artikkel 3
            
            
               Käesolev otsus on adresseeritud komisjonile.
            
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  ELT L 138, 26.5.2016, lk 1.
               
               
                  
                     (2)
                  ELT L 352, 24.12.2013, lk 79.
               
               
                  
                     (3)
                  ELT L 138, 26.5.2016, lk 44.
               
            
      
    ---documentbreak--- 
      
         
               EUROOPA KOMISJON
            Brüssel,15.11.2017
            COM(2017) 664 final
            LISA
            Soovitus:NÕUKOGU OTSUS,millega volitatakse komisjoni alustama läbirääkimisi Šveitsi Konföderatsiooniga, et muuta Euroopa Ühenduse ja Šveitsi Konföderatsiooni vahelist kaupade ja reisijate raudtee- ja maanteeveo kokkulepet, et võimaldada Šveitsi Konföderatsioonil osaleda Euroopa Liidu Raudteeameti tegevuses
            
               
         
         
            
               LISA
            
            
               järgmise dokumendi juurde:
            
            
            
            
               Läbirääkimisjuhised, et sõlmida Šveitsi Konföderatsiooniga kokkulepe, 
                  millega muudetakse Euroopa Ühenduse ja Šveitsi Konföderatsiooni vahelist kaupade ja reisijate raudtee- ja maanteeveo kokkulepet, 
                  et võimaldada Šveitsi Konföderatsioonil osaleda Euroopa Liidu Raudteeameti tegevuses
            
            
            
               Euroopa Ühenduse ja Šveitsi Konföderatsiooni vahel 21. juunil 1999 kaupade ja reisijate raudtee- ja maanteeveo kohta sõlmitud kokkulepet tuleks muuta, et võimaldada Šveitsi Konföderatsioonil osaleda Euroopa Liidu Raudteeameti (edaspidi „amet“) tegevuses ilma hääleõiguseta ja ametiga määruse (EL) 2016/796
                  1
                artikli 75 lõike 2 kohaselt kokku lepitud korra alusel.
            
         
         
            
                  
                     (1)
                  ELT L 138, 26.5.2016, lk 1.